KOMMISSIONENS FORORDNING (EF) Nr. 1107/2004
af 11. juni 2004
om ændring af forordning (EF) nr. 708/98 for så vidt angår den tredje interventionstranches maksimumsmængde i produktionsåret 2003/04
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris (1), særlig artikel 8, litra b),
under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (2), særlig artikel 32, stk. 2 og 3, og
ud fra følgende betragtninger:
(1)
Betingelserne for interventionsorganernes overtagelse af uafskallet ris er fastsat ved Kommissionens forordning (EF) nr. 708/98 af 30. marts 1998 om interventionsorganernes overtagelse af uafskallet ris og om fastsættelse af korrektionsbeløb samt tillæg og fradrag (3).
(2)
Ved forordning (EF) nr. 1785/2003 blev den mængde, som interventionsorganerne kan overtage fra 1. april til 31. juli 2004, fastsat til 100 000 t. Denne mængde kan ændres på grundlag af en opgørelse over markedssituationen.
(3)
Det ser ud til, at i flere medlemsstater er den mængde, der frembydes til intervention, langt større end mængden i bilag IV til forordning (EF) nr. 708/98. Denne mængde bør derfor i betragtning af den markedssituation, der følger af ovennævnte opgørelse, forøges med 45 000 t og den tredje interventionstranches maksimumsmængde for produktionsåret 2003/04 ændres.
(4)
Forordning (EF) nr. 708/98 bør ændres i overensstemmelse hermed.
(5)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I bilag IV til forordning (EF) nr. 708/98 ændres tallet »0« i kolonne »tranche nr. 3« til »45 000«.
Artikel 2
Denne forordning træder i kraft dagen efter offentliggørelsen i Den Europæisk Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. juni 2004.